cyanic-selkie/wikianc huggingface dataset:
Elizabeth du Toit
Loopbaan en lewe oorsee
Hierna neem sy vir agtien maande ’n betrekking as lektrise in Sielkunde aan die Universiteitskollege van die Oranje-Vrystaat. Die Nasionale Personeelnavorsingsburo in Johannesburg neem haar hierna in diens en sy werk hier vir ’n jaar onder direksie van dr. S Biesheuvel. Die Wetenskaplike- en Nywerheidsnavorsingsraad ken ’n Na-Magisterbeurs aan haar toe vir ’n navorsingsprojek op die gebied van die Kliniese en Abnormale Sielkunde, wat sy dan onder leiding van prof. dr. A.J. la Grange aan die Universiteit van Pretoria voltooi. Met haar proefskrif Abstract reasoning ability as measured by the Raven progressive matrices test 1938, in various clinical syndromes behaal sy dan in 1954 die D.Phil.-graad in Sielkunde aan hierdie universiteit. Sy dien ook op die Sielkundige Komitee van die Suid-Afrikaanse Akademie vir Taal, Wetenskap en Kuns, wat die vakkundige woordelys oor Sielkunde opstel. Later verwerf sy ’n beurs vir ’n studiereis na Amerika, waar sy ’n pos aangebied word by ’n hospitaal vir sielsiekes, ’n betrekking wat sy in 1962 opneem. Sy is in 1964 in Amerika aan onbekende oorsake oorlede.
Digkuns
Haar digdebuut met In die verbygaan in 1945 word oor die algemeen nie positief beoordeel nie met die beswaar dat dit hoofsaaklik jeugdige gemoedstemminge bevat, met beperkte beskrywingsvermoë en beelding. Dit is veral haar gebruik van eenselwige beelde getipeer deur ’n voorliefde vir bleek en geel kleure wat haar beperkings as digteres in hierdie stadium van haar ontwikkeling tipeer.
Chiguayante
Chiguayante is 'n stad in Chili met 81 302 inwoners (2002).
Elizabeth du Toit
Versamelbudels
Van haar gedigte word opgeneem in Gerrit Komrij se omvangryke bloemlesing Die Afrikaanse poësie in ’n duisend en enkele gedigte en ook in ander versamelbundels, insluitende Afrikaanse natuurpoësie.
Kortverhale
Sy skryf ook kortverhale, wat sy in Gewondes saambundel. Hierdie verhale het almal ’n sielkundige inslag, met belewenisse van fisiese of geestelike pyn wat na heling hunker.
Publikasies
Werke wat uit haar pen verskyn sluit in:
Carmen Osbahr
Carmen Osbahr (gebore 21 April 1962) is 'n Amerikaanse aktrise. Sy is bekend vir haar rolle in die televisiereekse Sesame Street (1969), The Puzzle Place (1994), 30 Rock (2006), en Dinner: Impossible (2007).
R570 (Suid-Afrika)
Die R570 is 'n streeksroete wat die Jeppesrif-grenspos op grens van Eswatini met die Malelaan-hek van Krugerwildtuin verbind. Die roete kruis die N4-nasionale pad wanneer dit deur Malelane gaan.
Callyspongia bispicula
Callyspongia bispicula is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1961 deur Tanita.
1641
Die jaar 1641 was 'n gewone jaar wat volgens die Gregoriaanse kalender op 'n Dinsdag begin het. Dit was die 41ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Arabiese See
Die Arabiese See word deur 'n denkbeeldige lyn tussen Sokotra in die weste en die Maledive in die ooste van die Indiese Oseaan geskei. Dit het twee randseë: Die Golf van Aden, wat hierdie see met die Rooisee verbind, en die Golf van Oman, wat dit met die Persiese Golf verbind.
Groot stede aan die Arabiese See is Karatsji, Moembaai, Surat en Thiruvananthapuram en die belangrikste riviere wat in die see uitmond is die Indus, die Narmada en die Tapti, almal van die Indiese subkontinent. In Suid-Indië loop die Wes-Ghats parallel tot die Arabiese See se ooskus.
Patricia Belcher
Patricia Belcher (gebore 7 April 1954) is 'n Amerikaanse aktrise. Sy is bekend vir haar rolle in die rolprente Flatliners (1990), Species (1995), Jeepers Creepers (2001), en 500 Days of Summer (2009).
Gerrit van Wyk Kruger
Gerrit van Wyk Kruger (gebore 11 Junie 1937) is 'n Suid-Afrikaanse klassikus en skrywer wat verbonde was aan Stellenbosch Universiteit. Hy is in Namakwaland gebore.
Beknopte biografie en loopbaan
Kruger matrikuleer in 1955 aan die Hoërskool Martin Oosthuizen te Kakamas in die eerste klas, met Theo Pauw as skoolhoof. In 1958 verwerf hy sy B.A. graad cum laude aan Stellenbosch Universiteit, met as hoofvakke Grieks en Hebreeus, en met Latyn en Afrikaans as sekondêre vakke. In 1959 skryf hy in aan die Teologiese Seminarium van die NG Kerk op Stellenbosch tydens die seminarium se eeufeesjaar. In 1960 wen Kruger die Sir Henry Strakosch-gedenkbeurs vir verdere studie aan die Universiteit van Cambridge en in 1961 behaal hy 'n BA Hons, cum laude, aan Stellenbosch Universiteit. In September 1961 verlaat hy Kaapstad aan boord die Pendennis Castle vir Southampton, Engeland.
Hy was van 1961 tot 1964 'n lid van King's College, Cambridge, waar hy studeer onder CDF Moule, die Lady Margaret's professor in Godheid (die oudste leerstoel aan die universiteit, waar Erasmus van Rotterdam die eerste leser in Grieks was). In 1963 tree hy in die huwelik met Christa de Wit in die Presbiteriaanse kerk in St. Columba, Downingstreet, Cambridge, en vertrek hierna op 'n uitgebreide toer deur Europa, met Griekeland as eindbestemming. Teen Julie 1964 was hy dosent in Grieks aan Stellenbosch Universiteit, en in 1967 ontvang hy sy Ph.D. in Nuwe Testamentiese Grieks aan die Universiteit van Cambridge, met 'n proefskrif getiteld ''Conditionals in the New Testament. A Study in their Rationale.''
Teen 1969 was hy die Senior lektor in Grieks aan Stellenbosch Universiteit, en vanaf 1969 tot 1973 die hoofeksaminator vir Matrikulasie-Grieks in Suid-Afrika. Sy seun (André) is op 25 Julie 1970 gebore. In 1973 word hy professorskappe aangebied aan die Universiteit van Port Elizabeth en aan die destydse Universiteit van die Oranje-Vrystaat. In 1976 is hy aangewys as eerste professor in Nuwe Testamentiese Grieks aan Stellenbosch Universiteit. In 1986 spandeer hy sy Sabbatsverlof saam met sy gesin, en danksy 'n Senior HSRC-beurs in Cambridge, saam met Dr. Richard Hunter van Pembroke College, nou Regius-professor in Grieks aan Cambridge, werk Kruger aan die antieke Griekse romanse. Hy was vanaf 1977 tot 1985 mede-lid van die Suid-Afrikaanse Akademie vir Wetenskap en Kuns, en in 1985 studieleier van die eerste doktorsgraad in Nuwe Testamentiese Grieks aan Stellenbosch Universiteit. Hy was van 1985 tot 1995 moderator vir Hellenistiese Grieks aan die Universiteit van Wes-Kaapland. In 1994 tree hy af aan Universiteit Stellenbosch.
Gerrit Kruger het sedert sy aftrede verskeie nuwe boeke voltooi (gepubliseer in 2017 en 2019) en etlike verdere manuskripte. Van 1994 tot 2000 was hy korrespondent vir Die Burger, en verantwoordelik vir tot 70 artikels oor Afrikaans, politiek, letterkunde en ander polemica. Sy 125 artikels oor die geskiedenis van Stellenbosch wat tussen 1987 en 1993 vir Eikestadnuus geskryf is, kan in die argief van die Gericke-biblioteek, Africana-afdeling, gevind word, benewens sy volledige versameling van Afrikaanse literatuur uit die 20ste eeu, waarvan etlike getekende eerste uitgawes is. Kruger se essays en skrywes word ook gereeld gepubliseer op die Afrikaanstalige letterkundige webwerf Litnet.
Purana
Die term Purana (Sanskrit: पुराण purāṇa; letterlik "antiek, oud") verwys na ’n uitgebreide genre van Indiese letterkunde oor ’n groot reeks onderwerpe, veral mites, legendes en ander tradisionele verhale. Dit is hoofsaaklik in Sanskrit geskryf, maar ook in streekstale.
Verskeie van hierdie geskrifte is genoem na belangrike Hindoegode soos Vishnu, Shiva en Devi. Die Purana-letterkundegenre word in beide Hindoeïsme en Djainisme aangetref.
Die Puranas is ensiklopedies en sluit uiteenlopende onderwerpe in soos die skeppingsleer, kosmologie, stamboeke van gode, godinne, konings, helde en halfgode, volksverhale, pelgrimstogte, tempels, medisyne, sterrekunde, grammatika, mineralogie, humor, liefdesverhale, teologie en filosofie. Die inhoud is geensins eenvormig nie en daar is verskeie manuskripte van elke Purana wat onderling verskil. Dit is anonieme tekste en waarskynlik die werk van baie skrywers oor die eeue heen; in teenstelling daarmee het die meeste Djaina-puranas ’n datum en die naam van ’n skrywer by.
Daar is 18 Mahapuranas (Groot Puranas) en 18 Upapuranas (Klein Puranas), met meer as 400 000 verse. Die eerste weergawes van die onderskeie Puranas is waarskynlik tussen die 3de en 10de eeu saamgestel. Die Puranas word beskou as smriti, werke waarvan aangeneem word dit berus op ’n goddelike openbaring maar is deur mense saamgestel en oorvertel.
Die Puranas was invloedryk in die Hindoekultuur en het groot jaarlikse nasionale en streeksfeeste geïnspireer. Hul rol en waarde as sektariese godsdienstekste en historiese tekste is omstrede, want baie gode en godinne word geprys en dit is nie duidelik presies hoe sektaries hulle is nie, volgens Ludo Rocher. Die godsdienspraktyke wat daarin vervat is, word beskou as Vaidika (in ooreenstemming met Vediese letterkunde).
Die Bhagavatapurana word beskou as een van die gewildste tekste in die genre.
Upapuranas
duimnael|300px|Die godin [[Durga lei die agt Matrikas in ’n geveg teen die demoon Raktabija. Uit die Markandeyapurana.]]
Die verskil tussen die Mahapuranas en Upapuranas is volgens Rajendra Hazra as volg: "’n Mahapurana is bekend, en dié wat minder bekend is, is ’n Upapurana." Rocher sê die onderskeid is niehistories; dit kom selde in die Puranas voor en is waarskynlik "van onlangse oorsprong".
Daar is 18 Upapuranas, maar die titels wat op dié lys hoort, word betwis. Hulle sluit in die Sanatkumara-, Narasimha-, Brihannaradiya-, Shivarahasya-, Durvasa-, Kapila-, Bhargava-, Kalika-, Samba-, Nandi-, Surya-, Parasara-, Vasishtha-, Devibhagavata- en Ganeshapurana. Net ’n paar van hulle is met ’n kritiese oog versorg.
Beide die Ganesha- en Mudgalapurana is aan Ganesha gewy. Die Devibhagavatapurana, oor die godin Durga, het (saam met die Devi Mahatmya van die Markandeyapurana) ’n basiese teks geword vir Devi-aanbidders.
Inhoud
Verskeie Puranas, soos die Matysapurana, noem "vyf eienskappe" of "vyf tekens" van ’n Purana:
’n Paar Puranas, soos die gewilde Bhagavatapurana, voeg nog vyf eienskappe by:
Hierdie vyf of tien afdelings sluit in onderwerpe soos biografieë, mites, geografie, medisyne, astronomie, Hindoetempels, pelgrimstogte, mondigwording, welsyn, etiek, pligte, regte, dharma, goddelike ingryping in kosmiese en menslike sake, liefdesverhale, feeste en filosofie.
duimnael|280px|links|Die Puranas sluit skeppingslegendes soos Die Karring van die Oseaan in. Voorstellings van laasgenoemde word aangetref in die [[Angkor Wat-tempelkompleks van Kambodja en by die Bangkok-lughawe in Thailand (BO).]] Die Puranas het mans en gode met mekaar verbind, in ’n godsdiens- én ’n algemene sin. Die Puranas volg hier ’n sekere patroon. Dit begin met ’n inleiding: ’n Toekomstige volgeling word beskryf as onkundig oor die god, maar tog nuuskierig. Die volgeling kom meer oor die god te wete en dit begin die spirituele bewuswording. Daarna word beskryf hoe die god se genade die persoon begin oorreed en bekeer, die volgeling betoon dan verering, die god beloon hom daarvoor en uit dankbaarheid betoon die volgeling verdere verering.
Ondanks die teenstrydighede is daar ooreenkomste in die tekste van die hele korpus, maar dit is onmoontlik om vas te stel in watter mate die Puranas mekaar beïnvloed het. Die korpus moet dus liefs as ’n sinchroniese geheel gelees word. ’n Voorbeeld van ’n mite wat algemeen voorkom, is die lingabhava – die "verskyning van die linga". Die verhaal gaan oor die drie hoofgode, Brahma, Vishnu en Shiva, wat byeenkom en debatteer. Ná verskillende weergawes van die daaropvolgende gebeure, word Shiva se glorie eindelik gevestig deur die verskyning van die linga. Dié mite kom in die Vayu-, Brahmanda-, Shiva-, Skanda- en ander Puranas voor.
Die geskrifte is in Sanskrit sowel as streektale geskryf, en feitlik geheel en al in koepletvorm.
duimnael|170px|Die Puranas het baie reliëfs geïnspireer, soos dié een van Krishna en ’n groep gopi's (vroulike beeswagters) wat in die Bhagavatapurana beskryf word.
Betekenis van die Puranas
Die inhoud van die Puranas is volgens Max Muller onafhanklik, het dikwels in die loop van die geskiedenis verander en hou min verband met geskrifte van die Vediese religie. Sommige geleerdes meen daar is ’n verband, ten minste in spirituele temas en teologie. Die Puranas probeer die Vediese geskrifte aanvul en interpreteer.
Ondanks die baie uiteenlopende manuskripte uit die antieke en Middeleeuse Indië wat bewaar gebly het, is daar ’n gebrek aan historiese data in hulle. Nie die naam van die skrywer of die datum van hul samestelling is bekend nie, want hulle is van een geslag tot die volgende gekopieer. Hierdie gebrek het 19de-eeuse geleerdes in die versoeking gebring om die Puranas as ’n bron van chronologiese en historiese inligting oor Indië en Hindoeïsme te gebruik. Dit is óf vinnig verwerp deur ander geleerdes óf dit het omstrede geword, want die Puranas sluit fabels en fiksie in en die inhoud oor die korpus heen is teenstrydig.
Die Puranas is volgens Kees Bolle "groot, dikwels ensiklopediese werke" uit die antieke en Middeleeuse Indië. Van hulle, soos die Agnipurana en Matsyapurana, dek alle soorte onderwerpe en behandel volgens Rocher alles van fiksie tot feite, van praktiese resepte tot abstrakte filosofie, van geografiese reisgidse tot grimeermiddels, van feeste tot astronomie. Nes ensiklopedieë is die Puranas gereeld bygewerk en aangepas om aktueel te bly.
Sommige van die 36 groot en klein Puranas is egter handboeke met ’n meer gespesifiseerde fokus. So behandel die Skandapurana, Padmapurana en Bhavishyapurana hoofsaaklik pelgrimsreise, terwyl die Vayupurana en Brahmandapurana meer op geskiedenis, mitologie en legendes fokus.
Dachshund
Die Dachshund (ook worshond in Afrikaans genoem), is 'n hound-tipe honderas met kort bene en 'n lang lyf.
Yasuhito Suzuki
Yasuhito Suzuki (鈴木 康仁) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
1642
Die jaar 1642 was 'n gewone jaar wat volgens die Gregoriaanse kalender op 'n Woensdag begin het. Dit was die 42ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Confessio Fraternitatis
Die Confessio Fraternitatis word beskou as een van die brondokumente van die oorspronklike Orde van die Rosekruis.
Die Belydenis van die Rosekruisbroederbond, aan die geleerdes van Europa
Die Confessio Fraternitatis volg na die Fama Fraternitatis. Die dokument is in 1615 gepubliseer saam met twee ander brondokumente van die Orde van die Rosekruis. Al drie dokumente het die oogmerk gehad om die Europese landskap voor te berei vir 'n intellektuele revolusie en is verskeie kere in verskeie tale vertaal. Die dokumente is anoniem gepubliseer. Die outeurskap van die dokument is aan verskeie historiese figure toegeken, insluitende Francis Bacon (wetenskaplike, 1561) Francis Bacon. Johann Valentin Andrea het later in sy lewe beweer dat hy die Rosekruis dokumente as 'n grap geskryf het.
"Geagte sagmoedige leser, in hierdie getuienis sal jy sewe en dertig redes vind vir ons doel en oogmerke wat jy na willekeur kan ondersoek en vergelyk met inagneming van jouself om te bepaal of dit jou persoonlik aanspreek. Toegegee, dit is geensins maklik om iemand van iets te oortuig wat nog nie sigbaar is nie. Ek neem egter aan dat ons in skaamte sal staan oor ons eie bevraagtekening wanneer alles ten volle openbaar sal word. Ons sal nou verseker die Pous as Antichris uitwys alhoewel dit voorheen oral ’n strafbare oortreding sou gewees het. Ons weet netso met sekerheid dat ons geheime van vandag in die toekoms uitgebulder sal word met ’n donderende stem. Dit, liewer leser, hoop ons van harte sal gou gebeur"
HOOFSTUK I: Die agtergrond
Wat julle sterflinge ook al gehoor het deur die getrompetter van die FAMA R.C. (Fama Fraternitatis) aangaande ons Broederbond, moet dit nie oorhaastig glo of moedswillig betwyfel nie. Dit is Jehovah wie, siedende hoe die wêreld besig is om te verval en ’n einde nader, dit verhaas na ’n nuwe begin, deur ’n omkeer te bewerk in die natuurlike gang van gebeure, om sodoende die ondenkbare wat gesoek word met duidelike leiding en daaglikse arbeid bloot te lê. Die openbaring word aangebied aan die gewilliges en toevertrou aan die wat huiwer, sodat die oplossing vir die probleme van die menslike lewe uitkom by die goeie. Sodoende word die geweld van die onverwagte slae van Fortuna gebreek. Vir die goddeloses sal dit egter ’n bydrae wees tot hul sondes en straf.
Ons glo dat ons voldoende die aard van ons orde geopenbaar het in die Fama volgens die wil van ons geagte vader. Ons kan hiervolgens nie beskuldig word van kettery of dat ons ’n poging maak teen die gemenebes nie. Hiermee veroordeel ons beide die Ooste en die Weste (bedoelende die Pous asook Mahomet) vir hulle godslastering teen onse Heer Jesus Christus en bied ons aan die hoof van die Romeinse Ryk ons gebede, geheime en magdom skatte van goud. Tog ag ons dit nodig om ter wille van die geleerdes uit te brei, ingeval enige iets te diep, verborge of onseker is in die Fama, of indien iets vir ’n spesifieke rede weggelaat was. Ons hoop om hiermee die geleerdes verknog te maak aan ons en om dit makliker te maak om by ons toenadering te soek.
HOOFSTUK II: 'n Nuwe filosofie is nodig
Aangaande die veranderinge in filosofie het ons (sover as wat tans nodig is) verklaar dat dit ongegrond en misleidend is. Meer nog is ons oortuig daarvan dat die huidige filosofieë besig is om ’n laaste asem uit te blaas te midde daarvan dat baie (ek weet nie hoe nie) beweer dat die filosofieë sterk en gesond is.
Maar soos wat daar gewoonlik ’n oplossing verskyn vir ’n siekte in dieselfde plek waar dit uitgebreek het, net so het daar ten midde van die ongerymdhede in filosofie die regte benadering na vore gekom. Die antwoord is voldoende aan ons Vaderland aangebied, sodat die land weer tot sy reg sal kom en vernuwing kan lei tot herstel van die wêreld.
Daar is geen ander filosofie wat alle leerareas, wetenskappe en kundigheid insluit en wat (ongeag ons ouderdom) so baie Teologie en Geneeskunde insluit met min regsgeleerdheid nie. Geen filosofie ondersoek die hemel en die aarde met so ’n deeglike analise nie, of om kortom dit te stel, wat die menslike mikrokosmos so volledig verteenwoordig nie. As die meer formele aantal geleerdes reageer op die uitnodiging van ons broederbond, dan sal hulle tussen ons meer wonders vind as wat hulle ooit gedink het, is moontlik.
HOOFSTUK III: Die rede vir stelselmatige openbaring
Dus, om kortliks die betekenis hiervan te verklaar, dit is nodig dat ons versigtig te werk gaan om nie die verassing van ons uitdaging nie te bederf nie. Ons wil dit duidelik stel dat ons nie hierdie geheime ligtelik opneem nie. Ons wil ook nie ’n mening oordra aan die vulgêre, dat die storie handel oor hulle gekkigheid nie. Dit is geensins verspot om te aanvaar dat baie oorweldig gaan word met verstandelike konflik nie. Innerlike konflik gaan soms onvermydelik gepaard met ons mededeelsaamheid. Veral hulle, aan wie die wonders van die sesde era onbekend is of wat volgens die wêreld se opinie die toekoms dieselfde ag as die huidige en wat verhinder word deur die struikelblokke van hul tyd en soos blinde mense in die wêreld lewe, kan teen skemer niks onderskei op gevoel nie.
HOOFSTUK IV: Die filosofie is volledig
Ons moet aanvaar word dat nuwelinge nie onmiddellik al ons gewigtige geheime sal begryp nie. Hulle sal stap vir stap moet vorder van die eenvoudige tot die meer komplekse en hulle sal hulle nie moet laat stuit deur moeilikhede nie.
Sal ons, nie ons vrylik berus in die enigste waarheid eerder as om deur baie paaie en labirinte te soek nie, veral as dit God behaag het om vir ons lig te werp op die sesde kroonkandelaar nie? Was dit nie voldoende vir ons om nie honger, armoede siekte of ouderdom te vrees nie? Was dit nie ’n uitstekende ding om te lewe asof jy van die begin van die wêreld af geleef het nie en steeds tot die einde daarvan sal lewe nie? Om te lewe op een plek sodat nie eens die mense wat anderkant die Ganges waag om enige iets weg te steek nie, of die wat in Peru hulle insigte van julle kan geheim hou nie? Om slegs in een enkele boek te onderskei, te verstaan en te onthou wat in alle ander boeke is ( alles wat was, nou is en nog hierna sal kom) en om vanuit die boek te leer nie? Om so te sing en speel dat in stede van klippe, jy pêrels kry, in stede van die geeste van wilde gediertes en in stede van Pluto, jy magtige prinse in die wêreld kan sag maak? O sterflinge, die raad van God en julle gemak is divers. Die het, het aangebreek om die getal van ons broederbond te vermeerder en dit wat ons met soveel vreugde onderneem het te deel, asof ons hierdie groot skat sonder meriete bekom het en sonder enige hoop of verwagting. Ons is getrou aan ons doelwit om hierdie mededeelsaamheid in werking te stel sodat nie eens weemoed of bejammering vir ons eie kinders (wat sommige in ons broederbond wel het) ons hiervan sal laat afsien nie, aangesien ons weet dat hierdie onverwagte goeie dinge nie geërf kan word nie en ook nie deur promiskuïteit oorgedra kan word nie.
HOOFSTUK V: Toegang tot die broederbond
As daar nou enige iemand is wat aan die ander kant wil kla oor ons diskresie, dat ons, ons skatte vrylik uitdeel sonder oordeel en nie die meer goddelike, wyse en adellike persone meer in ag neem as die gewone mense nie, dan het ons geen argument met so ’n persoon nie (want sodanige aandikking is nie sonder meriete nie). Maar als gegewe, bevestig ons dat ons op geen manier ons geheime algemene besit maak nie, alhoewel dit in vyf tale weerklink in die ore van die vulgêre. Ons weet goed dat hulle nie growwe slimmighede in beweging kan bring nie en ook omdat die waarde van die wat in ons broederbond opgeneem word nie aan hul nuuskierigheid gemeet sal word nie. Hulle sal opgeneem word volgens die reëls en beginsels van ons openbaring. Al sal die wat onwaardig is ’n duisend maal probeer en ’n duisend maal aansoek doen, tog het God ons opdrag gegee dat ons nie een te woord sal staan nie. Sodoende is ons gerig deur sy beskerming dat geen geweld ons, sy dienaars, kan benadeel nie en waarvolgens ons nie meer gesien kan word deur menslike oë nie, al het hulle ook die skerpte van ’n arend sin geleen.
Vir die res was dit nodig dat die Fama in hul moedertaal uiteengesit word sodat hulle nie beroof kan word van die kennis daarin nie. God sluit niemand (alhoewel hulle ongeleerd mag wees) uit van die geluk van die Broederbond nie. Die Broederbond is in graderings opgedeel soos die wat in Damcar is en wat ’n baie anderse politieke stelsel het as die ander Arabiere. Daar regeer slegs mense met verstand, wie, volgens die koning se toestemming, bepaalde wette maak, waarvolgens daar volgens hulle voorbeeld ’n regering ingestel sal word in Europa (volgens die beskrywing wat neergepen is deur ons Christelike Vader). Wanneer dit ten einde kom wat voorafgegaan moet word, dan sal ons trompet ten volle weerklink sonder enige ondubbelsinnigheid in betekenis. Die dinge, waaroor slegs ’n paar nou fluister en wat nou verborge is in raaisels, sal openlik die aarde vul na die vroom mense se oorvloed bespotting van die pous se tirannie en na ’n bedeesde teregwysing. Hy sal tot ’n val gebring word met geweld en geheel en al vertrap word. Sy finale val is bepaal in ’n tyd wanneer hy in stukke geskeur sal word met naels en met 'n finale kreun sal hy sy agterent sien. Hierdie is reeds ’n voldonge feit vir baie geleerdes in Duitsland, soos wat hulle bekentenis en geheime gelukwense reeds getuig.
HOOFSTUK VI: Geloofwaardigheid van die broederbond
Ons kan hier weergee en verklaar wat die hele tyd sedert 1378 (toe ons Christelike Vader gebore is) tot nou toe gebeur het met verwysing na die veranderinge wat hy beleef het in die honderd en ses jaar van sy lewe asook wat hy aan ons Vaders en aan ons nagelaat het na sy vreugdevolle afsterwe. Ons is egter genoodsaak om bondig te bly en sal nie onsself toelaat om alles nou te herhaal nie. Dit is genoeg, vir die wat nie verafsku is deur ons verklaring nie, om ’n oorsig te kry en sodoende voorbereid te wees vir die geleentheid om ons van nader by te leer ken en met ons te verenig. Waarlik, vir die wat toegelaat word om vas te hou, te lees en hulself te onderrig in die groot karakters wat die Heer God ingekerf het in die wêreld se meganisme en wat hy herhaal deur die mutasies van verskeie koninkryke, hulle is reeds ons sin. Alhoewel dit nog onbekend aan hul is; en ons weet hulle sal nie ons uitnodiging verwaarloos nie. In 'n soortgelyke wyse verafsku ons alle misleiding want ons beloof dat geen mens se opregtheid en hoop mislei sal word as hy homself aan ons bekend maak deur die seël van geheimhouding nie en wat dit nastreef om ons te ken nie. Die wat vals is en met voorwendsels kom en wat ander dinge soek as wysheid, ons getuig hier in die openbaar dat ons nie verraai kan word tot ons nadeel nie. Ons kan ook nie deur hulle geken word sonder die wil van God nie. Hulle sal verseker deelnemers wees van daardie aaklige kontaminasie waaroor ons gepraat het in ons Fama. Deur hulle skelm planne sal hulle, hulle eie graf grawe terwyl ons rykdom onaangeraak sal bly tot die Leeu herrys en hierdie as sy eie reg sal eis, ontvang en dit sal aanwend vir die vestiging van sy koninkryk.
Maputo
Maputo (Portugees: [mɐˈputu]; vroeër: Lourenço Marques) is die hoofstad van Mosambiek met 'n oppervlak van 346,77 vierkante kilometer en 'n bevolking van 1 101 170 in 2017. Die metropolitaanse gebied van Maputo, wat die voorstad Matola insluit, het 'n bevolking van 1 766 823.
Confessio Fraternitatis
HOOFSTUK VIII: Die tydperk van die tong
Soos wat daar in die mens se kop twee organe is om te hoor, twee vir sig en twee vir ruik is maar slegs een vir spraak en aangesien dit ydel sal wees om spraak van die ore of gehoor van die oë te verwag, so was daar tydperke vir sig, ander vir gehoor en ander weer vir reuk en proe. Nou, is dit nodig dat in ’n kort en spoedige naderende tyd eer gegee word aan die tong. Wat voorheen gesien, gehoor en geruik was, sal nou finaal uitgespreek word. Die wêreld het die bedwelming van haar eie gif en die beker van verwarring weg geslaap en kan nou met vreugde en blydskap die sonsopkoms in die oggend met ’n oop hart, ’n skoon kop en kaal voete ontmoet.
Maputo
Maputo is geleë aan die westekant van Maputobaai by die mond van die Temberivier. Die baai is 95 km lank en 30 km breed. Die Maputorivier mond aan die suidelike kant van die baai uit. Die stad word omring deur Maputoprovinsie, maar vorm 'n provinsie onder sy eie bestuur. Maputo is sowat 120 km van die Suid-Afrikaanse grens by Ressano Garcia en 80 km van die eSwatini-grens by Namaacha.
Confessio Fraternitatis
HOOFSTUK IX: Die taal van kundigheid
Hierdie karakters en letters, soos God dit hier en daar ingesluit het in die Heilige geskrifte, is ook deur hom vasgelê met duidelikheid in die wonderlike werk van die skepping, in die Hemel, die aarde en in al die gediertes. Soos die wiskundige die ellips vooruit bereken, so kan ons ook afleidings maak van die struikelblokke in die kerk en hoe lank dit nog sal uithou. Van hierdie letters het ons, ons geskrewe kundigheid geleen om sodoende vir ons ’n nuwe taal te ontwerp waardeur die natuur van dinge uitgedruk kan word. Ons is dus nie elegant in ander tale nie, veral nie in Latyns nie, want ons weet op geen wyse ooreenstem met die taal van Adam en of Enog nie, maar wat besoedel is met die verwarring vanuit Babel.
Maputo
Toe dit gestig is aan die einde van die 18de eeu, is die stad genoem na Lourenço Marques, die Portugese handelaar wat die area eerste verken het in 1544. In 1895 het konstruksie van 'n spoorlyn na Pretoria veroorsaak dat die stad se bevolking aansienlik gegroei het, en Lourenço Marques het uiteindelik die hoofstad van Mosambiek geword. Nadat Mosambiek in 1975 onafhanklikheid ontvang het van Portugal, is die naam van die stad verander na Maputo. Die naam het waarskynlik sy oorsprong by 'n ou berugte stamleier, Maputa, wat eens op 'n tyd die streek regeer het.
Confessio Fraternitatis
HOOFSTUK X: Gehoorsaamheid aan die Heilige Geskrifte
Dit moet geensins nagelaat word dat alhoewel daar nog arendvere in ons pad is wat ons wel verhinder in ons doelwit, ons, ons beywer alleenlik en met volharding en sonder ophou om die Heilige Geskrifte te bestudeer. Hy wat al sy plesier in die Heilige geskrifte kry sal weet dat hy homself voorberei het op ’n uitmuntende manier om in ons Broederbond opgeneem te word, want dit is die hele som van al ons wette. Daar nie ’n karakter in die groot Wonderwerk van die wêreld wat nie ’n reg het om behoue te bly in ons geheue nie. So is die wat hulle lewe deur die Bybel laat reël die naaste aan ons en ook die meeste soos ons. Ons dring daarop aan dat hierdie samevatting van die universele wêreld, die hele tyd in hul monde moet wees. Ons verwag ook dat hulle die ware interpretasie van alle eeue in die wêreld, ordentlik sal toepas want dit is nie ons gewoonte om die goddelike orakel minderwaardig te maak nie. Alhoewel daar 'n oneindige aantal is wat dieselfde voel, is daar ook die wat moet hou by die opinies van organisasies, ander weer maak ’n sport van die Skrif asof dit ’n tablet van was is wat sonder enige oordeel gebruik kan word deur teoloë, filosowe, doktors en wiskundiges. Mag dit ons voorreg wees om te getuig, dat van die begin van die wêreld af, was daar nie ’n meer uitnemende, bewonder waardige of heilsame boek aan die mens gegee as juis die Heilige Bybel nie; Geseënd is hy wat dit besit en selfs meer geseënd is hy wat dit lees en die mees geseënde is die een wat dit waarlik verstaan want hy is die meeste soos God wat beide dit verstaan en gehoorsaam.
Maputo
Mosambiek se eerste universiteit, Universidade Eduardo Mondlane, is in Maputo. Die stad het ook 'n museum van Mosambiekse geskiedenis, 'n militêre museum, en die Rooms-Katolieke katedraal van Ons Dame van Fatima.
Maputo is 'n beplande stad met vierkantige straatblokke en wye strate, met Portugese argitektoniese invloed uit die 1970's. Meeste Portugese het die land verlaat na die onafhanklikheidsoorlog in 1975. Die verlies aan kapitaal en vaardigheid tesame met die afgelope burgeroorlog, het die land in 'n verwaarloosde posisie gelaat. Die stad self is egter nooit vernietig nie aangesien dit as neutrale grond beskou is in beide die koloniale en burgeroorlog. Ekonomies kry die stad egter swaar as gevolg van 'n gebrek aan beleggings en wanbestuur deur die regering.
Die strand by Maputo is vernietig deur stortafval in die baai asook seevissery deur Russiese oorlogskepe. Die see se toestand blyk wel besig te wees om te verbeter, en daar is hoop dat verbeterde sanitêre maatreëls verandering sal bring binne die volgende paar jaar.
Vandag is Maputo 'n smeltkroes van verskeie kulture, met 'n sterk Suid-Afrikaanse invloed. Die kos is 'n kombinasie van Portugese en Moslem-kombuis, en seekos is algemeen. Sedert 10 November 2018 beskik Maputo oor die langste hangbrug van Afrika wat die binnestad oor die Maputobaai met die voorstad Katembe verbind.
Ekonomie
Maputo beskik oor 'n moderne oseaanhawe, wat onder meer die uitvoer van steenkool, katoen, suiker, chroom, sisal, kopra en hardehout hanteer. Maputo se hawe is die vernaamste mededinger vir Durban en bedien as gevolg van korter afstande naas eSwatini ook Suid-Afrika tot by Johannesburg en Pretoria.
Die plaaslike nywerhede vervaardig sement, potte, meubels, skoene en gomlastiek. Daar is ook 'n aluminiumaanleg, Mozal, en 'n raffinadery.
Die plaaslike sandstrande begin geleidelik meer toeriste lok.
Confessio Fraternitatis
HOOFSTUK XI:Die verandering van metale
Wat ook al gesê is teen die Fama deur die teenstanders van die verandering van metale en die buitengewone medisyne van die wêreld, dit is nodig dat verstaan word dat dit ’n groot geskenk is van God wat ons op geen manier sal minag nie. Aangesien dit nie net kennis van die natuur bring nie, maar ook kennis na vore bring vir ’n oneindige aantal ander natuurlike wonderwerke, is dit reg dat ons met erns hierdie kennis en filosofie baasraak, nie om uitstekende slimmighede te ontlok oor die aard van metale nie maar eerder as waarneming van Natuur. Die een wat nie deur armoede, siekte of gevaar aangeraak kan word nie, sal geen behoeftes hê nie. Verhewe bo alle mense sal hy heers oor dit wat spanning, mishandeling en pyn vir ander veroorsaak en tog sal hy hom oorgee aan die nuttelose dinge in die lewe, deur te bou, oorlog te voer en te domineer, net omdat hy voldoende goud het en 'n onuitputlike bron van silwer.
God oordeel heel anders, hy verhef die laagste en werp trots in die duisternis. Hy stuur sy engele om te praat met die wat stil is maar die spraaksame dryf hy in die wildernis, die oordeel oor die Romeinse nabootser wat nou godslastering uitstort met ’n groot bek teen Christus. Hy is nog nie in die volle lig, waarvolgens die Duitsers sy grotte en ondergrondse gange ontdek het, nie. Sonder leuens sal hy die maatstaf van sy sonde vol wees en sal hy waardig gevind word vir die byl. Dus sal die dag kom wanneer die mond van hierdie slang gesluit word en sy drie dubbele kroon sal tot niet verklaar word en waarvan dinge tot meer duidelik sal wees wanneer ons ontmoet.
HOOFSTUK XII: 'n Radikale verandering is nodig
Ten slotte moet ons julle met erns vermaan, dat julle die meeste, indien nie almal nie, van die waardelose pseudo-chemiese boeke sal moet verwerp. Vir hulle is die ’n ywer om die Mees Heilige Drie-eenheid toe te pas op nuttelose dinge of om mense te verlei met drakoniese simbole en raaisels, of wat wins maak uit die nuuskierigheid van die goedgelowige. Ons tyd produseer baie soortgelyke mense, een van die grootstes is ’n verhoogkunstenaar, ’n man met voldoende verstand vir bedrog en sodoende meng die vyand van menslike welstand met goeie saad om sodoende dit moeiliker maak om die waarheid te glo. Waarheid self is eenvoudig en naak, terwyl valsheid trots is, gedurig lastig en gekleur is met die lushof van sogenaamde goddelike en menslike wyshede. Julle wat wys is verwerp sulke boeke en het toegang tot ons. Ons soek nie na julle geld nie, maar bied aan julle met gewilligheid ons groot rykdom. Ons verwerp nie gelykenisse nie maar nooi jou uit na ’n duidelike en eenvoudige verduideliking van al ons geheime. Ons soek nie daarna om iets van julle te ontvang nie, maar roep julle na ons koninklike huise en paleise, nie deur ons eie beweegrede nie, maar (behalwe as jy onbewus is daarvan) soos wat die Gees van God julle lei, in opdrag van die Testament van ons mees uitmuntende Vader en gedryf deur die geleentheid wat homself nou voordoen.
HOOFSTUK XIII: Opsomming van die belydenis
Wat dink julle dus, sterflinge, aangesien julle sien dat ons duidelik Christus bely, die pous vervloek die pous en verknog is aan n filosofie van waarheid. Ons lei ’n waardige lewe en roep, pleit en nooi daagliks meer, die aan wie dieselfde Lig op soortgelyke wyse verskyn het, om by ons broederbond aan te sluit. Neem in ag dat, nadat julle jul gawes oordink het en julle begrip van God se Woord gemeet het en die ongerymdhede en gebrek aan konsekwentheid geweeg het in die wetenskap, dat julle deeglik in die toekoms kan besin saam met ons oor hoe alles reggestel kan word. In samewerking met die taak van God is ons diensbaar aan die grondwet van ons tyd? Vanuit hierdie werk sal daar winste volg, sodat al die dinge wat die natuur versprei het in elke deel van die aarde eens en vir altyd aan julle uiteengesit word, tanquam in centro solis et lunæ. Julle in staat wees om duistere menslike kennis te verwerp en hul optrede te verhinder, soos byvoorbeeld die nuttelose (astronomiese) bysirkel en eksentriese sirkels.
HOOFSTUK XIV: Soek met opregtheid
Diegene vir wie dit genoeg is om diensbaar te wees bloot weens nuuskierigheid vir enige ordonnansie, moet nie ons heilige stilte versteur met julle lawaai nie. Dink net, dat alhoewel daar 'n medisyne is wat alle siektes kan genees, tog is daar diegene wat God wil toets en beproef wat nie aansporing sal vind met die geleentheid nie. So al was ons in staat om die hele wêreld te verryk en te onderrig, en hulle te bevry van 'n oneindige aantal swaarkry, sal ons nie blootgestel word aan enige mens tensy God dit goed vind nie. Ja, alles sal so vêr van hom wees wat teen die wil van God deel wil hê aan ons rykdom. Hy sal eerder sy lewe verloor deur na ons te soek, as om geluk by ons te vind.
Broederbond R.C.
Joy Osmanski
Joy Osmanski (gebore 29 Oktober 1975) is 'n Amerikaanse aktrise. Sy is bekend vir haar rolle in die rolprent Dead Night (2017) en in die televisiereekse The Loop (2006), Devious Maids (2013), en Santa Clarita Diet (2017).
Jack G. Hills
Jack G. Hills is ’n Amerikaanse sterrekundige en ’n teoretikus van sterdinamika. Hy het werk oor die Oortwolk gedoen; die binneste deel van die wolk, die Hillswolk, is na hom genoem.
Hills het ’n groot deel van sy loopbaan by die Nasionale Laboratorium Los Alamos in Nieu-Mexiko deurgebring en het in 1998 ’n fellow van die laboratorium geword.
Ook die Hillsmeganisme in astrofisika is na hom genoem. Hy het die meganisme in die 1980's voorgestel.
Eddie Sturgis
Eddie Sturgis (22 Oktober 1881 – 13 Desember 1947) was 'n Amerikaanse akteur en assistentregisseur. Hy was bekend vir sy rolle in die rolprente Just for Tonight (1918), The Deep Purple (1920), Man and Woman (1920), en Seven Keys to Baldpate (1925).
Langreo
Langreo is 'n nedersetting in die Spaanse provinsie Asturië in die streek Asturië met 'n oppervlakte van 82 km². In 2011 het Langreo 44 737 inwoners gehad. Langreo is die hoofstad van die comarca Nalón.
Callyspongia brucei
Callyspongia brucei is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1982 deur Pulitzer-Finali.
Anna Belknap
Anna Belknap (gebore 22 Mei 1972) is 'n Amerikaanse aktrise. Sy is bekend vir haar rolle in die televisiereekse Deadline (2000), Without a Trace (2002), CSI: NY (2004), en Medical Investigation (2004).
Jack Curtis (akteur)
Jack Curtis (28 Mei 1880 – 16 Maart 1956) was 'n Amerikaanse akteur en skrywer. Hy was bekend vir sy rolle in die rolprente Graft (1915), Secret Love (1916), Up or Down? (1917), en Captain Blood (1924).
Julian Ovenden
Julian Ovenden (gebore 29 November 1976) is 'n Engelse akteur. Hy is bekend vir sy rolle in die televisiereekse Downton Abbey (2010), Person of Interest (2011), en Smash (2012).
Ruimterommel
Ruimterommel is die versameling van kunsmatige voorwerpe in die ruimte wat nie meer 'n nuttige doel dien nie. Dit sluit in ou satelliete, stukke van vuurpyle  en verskeie dele wat afgebreek het vanaf ruimtetuie. Dit sluit ook die rommel wat geskep is deur botsings met ruimterommel.
Die Kessler Sindroom verwys na 'n kettingreaksie van botsings wat meer ruimterommel sal skep en dus eksponensieel die hoeveelheid botsings en ruimterommel sal verhoog. Hierdie sal plaas vind nadat die ruimterommel 'n kritiese digtheid oorskry het. Dit word steeds gedabeteer of hierdie proses reeds begin het. Daar is dus druk in die ruimtegemeenskap om meer navorsing te doen om satelliete vinniger uit hul wentelbaan te kry en laat terugval na die aarde, die skade veroorsaak deur ruimterommel te beperk en om die effekte en teenwoordigheid daarvan meer akkuraat te meet.
Grootte
Daar is sedert Julie 2013 omtrent 170 miljoen rommelstukke kleiner as 1 cm waargeneem. Daar is rofweg 670 000 stukke met 'n grootte tussen een en tien cm. Rommel word as groot gesien indien dit groter as 10 cm is. Daar is tans 29 000 stukke ruimterommel wat as groot geklassifiseer word. Die meerderheid van die massa van ruimterommel word deur 'n klein hoeveelheid van die ruimterommel verteenwoordig – van die 1900 ton ruimterommel (seder 2002) word 98% daarvan veroorsaak deur net 1500 voorwerpe, elke met massa van meer as 100 kg.
Hoogte
Hoe hoër die satelliet bo die atmosfeer is, hoe minder lugweerstand ervaar dit. Dis sal dit stadiger sy wentelbaan verlaat. Buiten vir hierdie krag, is daar ook verskille in die aarde se swaartekragveld, die effek van die maan en radiasie en ander effekte vanaf die son wat 'n krag teenoor die wenteling kan uitoefen en dus die ruimterommel na 'n laer hoogte toe forseer. Hierdie kan steeds egter duisende jare duur vir baie hoë voorwerpe. Dit kan egter hier genoem word dat baie hoë wentelbane is heelwat minder algemeen as die laer wentelbane.
Nie-operasionele ruimtetuie
Wanneer 'n satelliet die einde van sy nuttige leeftyd bereik het, is daar een van twee opsies wat geneem kan word om sy wentelbaan weer beskikbaar te stel vir hergebruik. Eerstens kan die satelliete geskuif word na 'n dooiewentelbaan (dit wil sê 'n wentelbaan wat nie nuttig is of gebruik is nie). Hierdie neem egter aan dat die ekstra krag beskikbaar is om die satelliet te verskuif. Tweedens kan daar gepoog word om die weerstand teen die satelliet te verhoog (gewoonlik gedoen deur seile) en sodoende die satelliet geweldig vinniger te laat vertraag, uit sy wentelbaan val en verbrand in die atmosfeer.
Die oudste kunsmatige satelliet wat steeds wentel is die Verenigde State se Vangaurd I, wat in 1958 in 'n medium aarde wentelbaan gelanseer is. Die Unie van Besorgde Wetenskaplikes het in Julie 2009 902 satelliete as operasionele satelliete gelys, met die totale hoeveelheid van 19 000 groot voorwerpe in die ruimte en meer as 30 000 voorwerp wat al gelanseer is.
Tydens die 1970's en 1980's het die Sowjetunie verskeie waarnemingssatelliete gelanseer as deel van 'n program om die see waar te neem met radar. Die satelliete het almal kernreaktors gehad om hul radarstelsels aan te dryf. Alhoewel die satelliete gewoonlik geskuif was na 'n dooiewentelbaan, het verskeie mislukkings daartoe gelei dat radioaktiewe materiaal die aardoppervlak bereik het.
Hierdie skepping van ruimterommel is steeds 'n probleem wat voort duur. In Februarie 2015 het die USAG DMSP-F13 satelliet ontplof in sy wentelbaan, wat ten minste 149 stukke ruimterommel geskep het wat verwag word om nog vir dekades te bly wentel.
Verlore toerusting
Volgens die boek Envisioning Information deur Edward Tufte sluit ruimterommel die volgende in: 'n handskoen wat ruimtevaardiger Ed White tydens die eerste Amerikaanse ruimtewandeling (EVA) verloor het, 'n kamera wat Michael Collins naby aan Gemini 10 verloor het, rommelsakke wat Sowjet ruimtevaarders uitgegooi het tydens die Mir se 15 jaar lewe, gereedskap en 'n tandeborsel. Tydens 'n ruimtewandeling het Sunita Williams ook 'n kamera verloor. Tydens 'n STS-120 EVA was meer gereedskap verloor en in STS-126 EVA het Heidemarie Stefanyshyn-Piper 'n hele gereedskapsak verloor.
Wapens
Baie ruimterommel is al geskep deur die gebruik van missiele om satelliete te vernietig. Tydens die 1960's en 70's het beide die VSA en die Sowjetunie ruimterommel geskep tydens die toetsing van hul anti-satelliet wapens. Teen die tyd wat die mense begin het om ruimterommel as 'n probleem te beskou het was die toetsing van sulke wapens reeds verby. Die VSA het egter 'n nuwe anti-satelliet wapen getoets in die 1980's, die Vought ASM-135 ASAT. 'n Toetslopie in 1985 het 'n 1 ton satelliet teen 'n hoogte van 525 km vernieting, wat duisende stukke ruimterommel wat groter as 1 cm is, geskep het. Weens die relatiewe lae hoogte het meeste van die stukke verbrand binne die volgende 10 jaar.
China se regering het 2007 die grootste hoeveelheid ruimterommel vanaf 'n enkele voorwerp geskep deur 'n anti-satelliet missiel op een van hulle eie satelliete te toets. Die satelliet het 2300 stukke groter as 'n golfbal veroorsaak, meer as 35000 stukke groter as 1 cm en meer as 'n miljoen stukke groter as 1 mm. Die geteikende satelliet het tussen 850 en 882 km gewentel, wat die mees satelliet het van enige ruimte na aan die aarde. Aangesien hierdie satelliet hoër is gaan die ruimterommel ook vir baie langer aan hou wentel voordat dit verbrand.
Dit was voorgestel dat lande wat nie persiese anti-satelliet wapens het nie steeds vir satelliete 'n gevaar kan in hou deur groter satelliete af te skiet en groot hoeveelhede ruimterommel te skep. Aangesien ruimterommel deur middel van botsings nog ruimterommel kan skep kan dit 'n ernstige gevaar in hou vir satelliete met lae wentelbane.
Tot onbemande ruimtetuie
Meeste ruimtetuie maak gebruik van Whipple Shields om hulself te beskerm teen ruimterommel. Hierdie skilde word egter verswak deur blootstelling aan die son en herhaalde botsings. Die skade aan die skilde kon waargeneem word op Mir, 'n Sowjet-ruimtestasie, wat vir 'n geruime tyd in die ruimte gebly het met sy oorspronklike skilde. Groter stukke van ruimterommel kan gewoonlik 'n ruimtetuig vernietig. Die eerste geval waar ruimterommel die oorsaak is vir die vernietiging van 'n satelliet was op 24 Julie 1981 toe Kosmos 1275 in 300 stukkies in gebreek het (dit is ook moontlik dat 'n battery ontploffing daarvoor verantwoordelik is). Kosmoms 1484 het op 'n soortgelyke wyse opgebreek op 18 Oktober 1993.
Verskeie botsings was bevestig nadat dit gebeur het. Olympus-1 was getref deur 'n meteoriet op 11 Augustus 1993 en het aanhou wentel, alhoewel dit nie meer operasioneel was nie.
Die eerste grootskaalse satelliet botsing het plaasgevind op 10 Februarie 2009. Die nie-operasionele Kosmos 2251 (950 kg) en die operasionele Iridium 33 (560 kg) het mekaar getref, 800 km bo noord Siberië. Die relatiewe spoed van impak was omtrent 11.7km/s of 42120 km/h. Beide satelliete was vernietig en daar kon nie geskat word hoeveel stukke ruimterommel gegeneer was nie. Op 22 Januarie 2013 was BLITS ('n Russiese satelliet) deur ruimterommel getref wat vermoedelik afkomstig is van die 2007 Sjinese anti-satelliet missiel toets. Dit het beide die wentelbaan en draaisnelheid van die satelliet verander.
In 'n Kessler sindroom, sal 'n satelliet se nuttige leeftyd gemeet word in maande of jare. Nuwe satelliete kan deur die rommelvelde gelanseer word in hoër wentelbane geplaas word, of in laer wentelbane geplaas word aangesien sulke satelliet baie vinniger sal ontwentel. Die probleem is egter dat die meerderheid ruimterommel voorkom in nuttige wentelbane waar mense eintlik satelliet wil hê, wat die rede is hoekom daar in soveel satelliet in daardie wentebane in die eerste plek geplaas was.